**ИНФОРМАЦИЈЕ О ОДРЖАВАЊУ ОКРУГЛИХ СТОЛОВА У ОКВИРУ ЈАВНИХ РАСПРАВА О НАЦРТИМА ЗАКОНА О ИЗМЕНАМА И ДОПУНАМА КРИВИЧНОГ ЗАКОНИКА, ЗАКОНИКА О КРИВИЧНОМ ПОСТУПКУ И ЗАКОНА О ПРАВОСУДНОЈ АКАДЕМИЈИ**

У поступку припреме закона, Министарство правде спроводи јавну расправу о Нацрту закона о изменама и допунама Кривичног законика, Нацрту закона о изменама и допунама Законика о кривичном поступку, као и Нацрту закона о Правосудној академији.

У оквиру јавне расправе предвиђено је одржавање округлих столова и то:

**Нацрт закона о изменама и допунама Кривичног законика и Нацрт закона о изменама и допунама Законика о кривичном поступку**

* **Ниш**, дана 9. октобра 2024. године са почетком у 10:00 часова у просторијама Вишег суда у Нишу (стара зграда суда) – **пријаве за учешће доставити најкасније до уторка 8. октобра 2024. године до 13:00 часова**;
* **Крагујевац**, дана 16. октобра 2024. године са почетком у 10:00 часова у просторијама Палате правде у Крагујевцу - **пријаве за учешће доставити најкасније до уторка 15. октобра 2024. године до 13:00 часова**;
* **Нови Сад**, дана 23. октобра 2024. године са почетком у 10:00 часова у сали Апелационог суда у Новом Саду - **пријаве за учешће доставити најкасније до уторка 22. октобра 2024. године до 13:00 часова**;
* **Београд**, дана 30. октобра 2024. године са почетком у 10:00 часова у судници бр. 1 у Палати правде - **пријаве за учешће доставити најкасније до уторка 29. октобра 2024. године до 13:00 часова.**

**Нацрт закона о Правосудној академији**

* **Ниш**, дана 10. октобра 2024. године са почетком у 10 часова у просторијама Вишег суда у Нишу (стара зграда суда) – **пријаве за учешће доставити најкасније до среде 9. октобра 2024. године до 13:00 часова**;
* **Крагујевац**, дана 17. октобра 2024. године са почетком у 10:00 часова у просторијама Палате правде у Крагујевцу - **пријаве за учешће доставити најкасније до среде 16. октобра 2024. године до 13:00 часова**;
* **Нови Сад**, дана 24. октобра 2024. године са почетком у 10:00 часова у сали Апелационог суда у Новом Саду - **пријаве за учешће доставити најкасније до среде 23. октобра 2024. године до 13:00 часова**;
* **Београд**, дана 31. октобра 2024. године са почетком у 10:00 часова у судници бр. 1 у Палати правде - **пријаве за учешће доставити најкасније до среде 30. октобра 2024. године до 13:00 часова.**

**Напомена:**

Пријаве за учешће на округлим столовима подносе се електронски на мејл адресу: iva.kovacevic@mpravde.gov.rs